text: Borgmestre skriver bekymret brev til Dan Jørgensen
  01 april 2015 kl. 13.57
  Fem syd- og sønderjyske borgmestre er så bekymrede for tab af arbejdspladser, at de sammen har skrevet til Fødevareminister Dan Jørgensen.
  Det, der gør borgmestrene bekymrede, er den politiske krise i Rusland, og de følger, den har.
  Det er borgmestrene i Varde, Vejen, Fanø, Esbjerg og Tønder, der mener, det går særligt hårdt ud over deres kommuner.
  Og det er fordi, fødevareerhvervet spiller en stor rolle i de nævnte kommuner. 
  Op imod 15 % af alle beskæftigede arbejder inden for fødevareerhvervet, skriver borgmestrene.
  - Vi udtrykker vores fulde opbakning til Landbrug & Fødevarers skitserede akutpakke, også kaldet Ruslandspakken, der kan holde hånden under landbrugets eksport og de mange arbejdspladser, der står på spil i fødevareerhvervet. 
  - Vi opfordrer derfor fødevareministeren til at effektuere Ruslandspakken med det samme eller på kort sigt, så der hurtigst muligt dæmmes op for det truende tab af arbejdspladser, skriver Erik Buhl fra Varde Kommune, Egon Fræhr fra Vejen Kommune, Erik Nørreby fra Fanø Kommune, Johnny Søtrup fra Esbjerg Kommune og Laurids Rudebeck fra Tønder Kommune.
  Ruslandspakken
  